ยืนยันผลตรวจ ผู้ป่วยหญิงวัย 31 ปี จาก 4 แห่ง ไม่พบเชื้อ โควิด-19
กรมควบคุมโรค เผยหญิงไทยอายุ 31 ปี ที่ส่งต่อเข้ารับการรักษาที่โรงพยาบาลศิริราช ผลตรวจทางห้องปฏิบัติการทุกแห่งตรงกัน สรุปยืนยันคือไม่พบเชื้อ โควิด-19วันที่ 16 ก.ค. 2563 นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวถึงกรณีหญิงไทยอายุ 31 ปี ที่ส่งต่อเข้ารับการรักษาที่โรงพยาบาลศิริราช นั้น กรมควบคุมโรค ขอให้ข้อมูลว่า ล่าสุดการตรวจหาเชื้อโรคติดเชื้อไวรัสโคโรนา 2019 (โควิด-19) ของห้องปฏิบัติการทั้ง 4 แห่ง ได้แก่ สถาบันบำราศนราดูร กรมควบคุมโรค กรมวิทยาศาสตร์การแพทย์ โรงพยาบาลจุฬาลงกรณ์ และโรงพยาบาลศิริราช ผลตรวจตรงกันทั้ง 4 แห่ง คือผลเป็นลบ ไม่พบเชื้อโควิด-19อย่างไรก็ตาม สรุปยืนยันอีกครั้งว่า ผลตรวจทางห้องปฏิบัติการของผู้ป่วยส่งต่อรักษาที่โรงพยาบาลศิริราช ผลคือไม่พบเชื้อโควิด-19 ทั้งนี้ การดำเนินงานในครั้งนี้ แสดงให้เห็นถึงการเตรียมความพร้อมของกระทรวงสาธารณสุขและเครือข่ายโรงพยาบาลในด้านการรักษาพยาบาล การเฝ้าระวังสอบสวนโรค และทรัพยากรการตรวจทางห้องปฏิบัติการที่มีประสิทธิภาพ รวดเร็ว และเชื่อถือได้ สามารถสอบถามข้อมูลเพิ่มเติมได้ที่สายด่วนกรมควบคุมโรค โทร. 1422.
กรมควบคุมโรค เผยหญิงไทยอายุ 31 ปี ที่ส่งต่อเข้ารับการรักษาที่โรงพยาบาลศิริราช ผลตรวจทางห้องปฏิบัติการทุกแห่งตรงกัน สรุปยืนยันคือไม่พบเชื้อ โควิด-19
โควิด-19,COVID-19,โควิดวันนี้,โควิด 19 ในไทย,กระทรวงสาธารณสุข,ผู้ป่วยหญิง,สงสัยติดเชื้อ